**Учител по география**

Катедра „География, екология и опазване на околната среда“ към Природо-математическия факултет организира и провежда обучение за получаване на допълнителна професионална квалификация „Учител по география“. Обучението е с продължителност:

* Два семестъра за специалисти, завършили специалност „География“ или „География и регионална политика“, ОКС „Бакалавър“;
* Четири семестъра за неспециалисти, завършили специалности от други професионални направления.

Обучението е в редовна форма и се организира:

* В група (при записани пет и повече специализанти). Занятия се провеждат по график, съобразен с възможностите на студентите;
* Индивидуално (при невъзможност за сформиране на група). Индивидуалната форма на обучение се провежда чрез консултации, съгласувано с лекторите в курса.

Обучението завършва с държавен практико-приложен изпит по география (изнасяне и защита на разработен урок от студента). Завършилите курса получават удостоверение за професионална квалификация „Учител по география“.

***Необходими документи:***

* Заявление по образец;
* Ксерокопие от диплома/и за завършено образование, ОКС „Бакалавър“ и/или ОКС „Магистър“;
* Документ за платена такса за административно обслужване.

***Подаване на документи:***

* Документи по електронен път се подават на имейл адрес: emilia\_patarchanova@swu.bg (доц. д-р Емилия Патарчанова);
* Документи на хартиен носител се подават в Учебен корпус №1, кабинет 464, при г-жа Христина Ковачева – секретар на Природо-математическия факултет. За допълнителна информация: тел. +359 73 588 531; +359 893 459 215.

***Срок за подаване на документите:*** от 1 до 25 септември (валиден за всяка учебна година).

***Класиране на кандидатите:*** до 30 септември (валиден за всяка учебна година).

***Записване на приетите кандидати:*** от 1 до 5 октомври (валиден за всяка учебна година).

Организирането и обучението в курса за получаване на допълнителна професионална квалификация „Учител по география“ в ЮЗУ „Неофит Рилски“ е съобразено с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и Наредба за държавните изисквания за придобиване на професионална квалификация „Учител“.

**Научен ръководител на курса:**
Доц. д-р Емилия Патарчанова
E-mail: emilia\_patarchanova@swu.bg
Тел. +359 885 938 005